নাজমুল েহাসাইন, িমলান থেেক : ভারতীয় দুই মৎস্যজীবীকে গুলি করে হত্যার অভিযোগে ইতালির দুই মেরিন সেনা বিচারের মুখোমুখি হতে অবশেষে দিল্লি ফিরছেন। ভারতের কর্মকর্তারা আজ শুক্রবার এ তথ্য নিশ্চিত করেন। বিবিসি অনলাইনের খবরে বলা হয়, ভারতের পররাষ্ট্র মন্ত্রণালয়ের মুখপাত্র সাঈদ আকবারুদ্দিন জানিয়েছেন, ইতালির ওই দুই নৌসেনা দিল্লির পথে রয়েছেন। দ্য টাইমস অব ইন্ডিয়া’ জানায়, ভারতের পররাষ্ট্রমন্ত্রী সালমান খুরশিদ বলেছেন, নির্ধারিত সময়ের মধ্যে ওই দুই নৌসেনা ভারতে ফিরলে এবং দোষী প্রমাণিত হলে তাঁদের মৃত্যুদণ্ড দেওয়া হবে না।ভারতে ইতালির দুই নৌসেনার বিচার চলছিল। ভারতে ফেরার প্রতিশ্রুতি দেওয়ায় সম্প্রতি ইতালিতে অনুষ্ঠিত সাধারণ নির্বাচনে ভোট দিতে তাঁরা সুপ্রিম কোর্টের অনুমতি নিয়ে দেশে যান। ভারতে নিযুক্ত ইতালির রাষ্ট্রদূত ড্যানিয়েল মানচিনি ওই দুই ইতালীয় সেনা নির্দিষ্ট সময়ের মধ্যেই ভারতে ফিরবেন বলে হলফনামা দিয়েছিলেন।